Di bawah pangaruh agama Hindu dan Buddha, babarapa kerajaan tabantuk di pulau Kalimantan, Sumatra, dan Jawa tumatan abad ka-4 sahingga abad ka-14. Kutai, merupakan karajaan panuwastu di Nusantara nang badiri di abad ka-4 di pahuluan sungay Mahakam, Kalimantan Timur. Di wilayah barat pulau Jawa, pada abad ka-4 sahingga abad ka-7 M badiri karajaan Tarumanagara. Pamarintahan Tarumanagara ditarusakan ulih Karajaan Sunda tumatan tahun 669 M sampai 1579 M. Di abad ka-7 cungul karajaan Malayu nang bapusat di Jambi, Sumatra. Sriwijaya ma'alahakan Malayu dan cungul sabagai karajaan maritim nang paling harat di Nusantara. Wilayah kakuasaannya meliputi Sumatra, Jawa, samananjung Malaya, salajur bakamit (mangontrol) pardagangan di Salat Malaka, Salat Sunda, dan Laut Cina Salatan. Di bawah pangaruh Sariwijaya, antara abad ka-8 dan ka-10 wangsa Syailendra dan Sanjaya bahasil mangambangakan karajaan-karajaan babasis agrikultur di Jawa, lawan paninggalan basajarahnya pariannya candi Borobudur dan candi Prambanan. Di pa'uncitan abad ka-13, Majapahit badiri di bagian timur pulau Jawa. Di bawah pimpinan mahapatih Gajah Mada, kakuasaannya baluas sampai parak sama wilayah Indonésia damini; wan rancak disambat ""Jaman Kaamasan"" dalam sajarah Indonésia.

Lee Jun Ki (Hangul: 이준기, Hanja: 李準基, lahir di Busan, Korea Salatan, 17 April 1982; umur 35 tahun) adalah aktor dan model bakabangsaan Korea Salatan. Sidin mulai bakarir di dunia pélém tumatan akhir 2000-an, wan inya dipinandui peran-perannya dalam sirial pélém wan televisi: sabagai ""Gong-gil"" dalam The King and the Clown, sabagai ""Seo Jung Woo"" dalam My Girl, sabagai ""Go Seung-suk"" dalam Fly, Daddy, Fly, sabagai ""Min"" dalam Virgin Snow, wan sabagai ""Lee Su Hyun"" dalam Time of the Dog and Wolf.

Barack Hussein Obama II (ejaan Inggris: [bəˈrɑːk hʊˈseɪn oʊˈbɑːmə]; lahir di Honolulu, Hawaii, 4 Agustus 1961; umur 56 tahun) adalah Presiden Amirika Sarikat nang damini manjabat wan marupakan Presiden Amirika Sirikat nang ka-44. Barack manjabat tumatan 20 Januari 2009 manggantiakan George Walker Bush. Sabalumnya sidin marupakan Senator Junior matan Illinois wan dudinya manang dalam Pamilu Presiden 2008 pada 4 Nupimbir 2008. Pada tahun 2009, Obama dipadahakan sabagai pamanang anugrah Pangharagaan Padamaian Nobel marga mampromosikan diplomasi internasional gasan mamacahakan masalah-masalah internasional.

Pipi adalah dairah badaging pada muha di bawah mata wan di antara hidung wan talinga kiwa atawa kanan. Pipi mambantuk tawing lateral pada muntung manusia wan manjapai tulang pipi di bawah mata. Pada binatang, tanda pada dairah pipi, tautama pas di bawah mata kawa bafungsi sabagai pambida panting antara babagai spésiés.

Di masa ngini, salain diguna'akan gasan kagiatan ibadah umat Islam wan wadah pandidikan agama gasan palajar, Masigit Bingkudu gin diguna'akan sabagai kantur pusat Tim Koordinasi Pemberantasan Kemiskinan Jorong Bingkudu. Bahkan jauh sabalumnya, hudah ditatapakan ulih pamarintah Kabupatin Agam sabagai cagar budaya pada tahun 1989, makanya pada tahun 1991, masigit ngini mulai maalami pamugaran sacara baganalan.